Fatimah binti Ubaidillah Azdiyah

Fatimah binti Ubaidillah Azdiyah èngghi panèka èbhuna Imam Syafi'i, sala sèttong olama Fiqh. Al-Baihaqi adhâbu jhâ' nasabbhâ Fatimah èngghi panèka ḍâri suku Al-Azd è naghârâ Yâman.Nahrawi, Ahmad (2008). Ensiklopedia Imam Syafi'i. Hikmah. ISBN 9789791142199. Tapè, bâḍâ jhughân sè adhâbu jhâ' Fatimah tamaso' katoronan ḍâri Rasulullah (ahlul bait) ḍâri Ubaidillah bin Hasan bin Husein bin Ali bin Abi Thalib.Akhmad, Chairul. 30 Juli 2012. "Mujahidah: Fatimah binti Ubaidillah, Ibunda Imam Syafi'i (1)". Republika Online. È aksès tangghâl 2024-10-23.

 Bâbâtek 
To'at bân Ka'alèman sè Tèngghi

Fatimah èkennal mènangka orèng binè' sè sholèha (lèbur ibâḍâ), Fatimah ngapalaghi Qur'an bân tamaso' orèng sè paham èlmo fiqh.Al-Gharani, Ibnu Marzuqi. (2015). The Great Mothers. Yogjakarta: Laksana. ISBN 9786024072940. Fatimah mènangka orèng binè' sè pènter ḍâlem intelektual, emosional bân spiritual. Bhuktè kapènterânna è carèta'aghi bâkto Fatimah dhâddhi saksè è pangadhilân, Fatimah laju abhâkta kancana ka'angghuy asaksè jhughân. Hakim sè ta' lèbur ka sè èkalako Fatimah, laju marèksanè alasânna aponapa alako parkara ka'dissa, Fatimah anotoraghi artèna al-Qur'an suroh al-Baqarah ayât 282. Sa'amponna ka'dissa, hakim pas laju ngormat bân ngakoè kapènterânna Fatimah.

Orèng binè' sè Parduli ḍâ' Pendidikan

Fatimah panèka orèng binè' sè alèm, dhâddhi lomra manabi cè' pardulina ḍâ' ka pendidikan potrana yâ'ni Imam Syafi'i khosossâ è ḍâlem èlmo aghâma. Fatimah aosaha'aghi pendidikan sè palèng bhâghus ka'angghuy potrana maskè kaoḍi'ânna kakorangan. Torkadhâng Fatimah sampè' mator ḍâ' ru-ghuruna Imam Syafi'i sopajâ kasokan molang Imam Syafi'i maskè kalabân bâjârân sakonè' otabâ ta' èbâjâr marghâna ta' ngaghungè obâng.Syam, Naqiyyah. (2014). La Taias for Ummahat: Kekuatan Itu Bernama Ibu. Jakarta: Gramedia Pustaka Utama. ISBN 9786020307398.

Sabbhâr bân Mandiri

Fatimah jhughân orèng binè' sè sabbhâr, koat, bân mandiri. Sèpat ka'dissa èkaonèngè nalèkana rakana sèdhâ, Fatimah ta' aserro, samangat ka'angghuy ngajhâri Syafi'i ta' korang mangghi oḍi' kaḍhibi'. Fatimah ta' ngaghungè pangaterro ka'angghuy akabin polè, Fatimah alako dhibi' ka'angghuy nyarè èngon ghâbây kaoḍi'ânna potrana.Watiniyah, Ibnu. (2015). Ibu Sekuat Seribu Lelaki. 

Depok: Kaysa Media. ISBN 978-979-1479-92-9

Visioner

Fatimah orèngah visionèr è ḍâlem noddhu'aghi Imam Syafi'i ka'angghuy nabâng èlmo akhèrat. Fatimah aparèng kabhibhâsân ḍâ Imam Syafi'i ka'angghuy ajhâr pan-snapan èlmo tamaso' ajhâr mana.Aulia, Muhammad Lili Nur. (2017). Sentuhan Cinta Ibu: Sosok Istimewa di Balik Tokoh Hebat Islam. Depok: CV Gema Insani Press. ISBN 978-602-250-396-5

 Kaoḍi'ân 
Fatimah èngghi panèka rajina Idris bin Abbas bin Usman bin Syafi'i. Kaduwâna akabin è Mekka, sa'amponna akabin è taon 150 Hijriyâh, Fatimah bân rakana Hijrah ḍâ' ka Gaza-Palèstina (kampong kalahèranna rakana). È Gaza, kaduwâna ngaghungè nèat ajhuwâlân ka'angghuy ngèngonè kaoḍi'ânna. È bâkto panèka, Fatimah bhubhut potrana sè awwâl sè èlahèraghi è Gaza. Asmana èngghi panèka Muhammad Idris, sè samangkèn lebbi èkennal kalabân asma Imam Syafi'i.Al-Gharani, Ibnu Marzuqi. 2018. The Great Mothers: Biografi Ibunda Para Ulama. Yogyakarta: Laksana. ISBN: 978-602-407-294-0.

Pan-snapan bulân sa'amponna Imam Syafi'i èbhâbhâraghi, rakana Fatimah sèdhâ polana songkan. Rakana sèdhâ ta' adhingghâlaghi arta bârisân, akhèrra Fatimah arabât Syafi'i kadhibi'. Fatimah dhâddhi èbhu sè ngajhâri bân dhâddhi aba sè arabât marajâ. Kaoḍi'ânna cè' korangnga. Bâkto Imam Syafi'i omor 2 taon, Fatimah ampon Hijrah ḍâ' ka Hijaz. Tapè, ta' abit ḍâri ka'dissa Fatimah ngajâk Imam Syafi'i ḍâ' ka Mekka kalabân tojjhuwân sopajâ Imam Syafi'i apangghi kalabân trètana ḍâri kaom Quraisy. Kaduwâna alèngghi è seddhi'na Syi'bu Al-Khaif.

 Sombher 

Bhângsa:Biografi
Bhângsa:Aghâma Islam